DA Den Europæiske Unions Tidende C 80/1

Rådets resolution om EU's toldhandlingsplan til bekæmpelse af krænkelser af intellektuelle ejendomsrettigheder for perioden 2013-2017

2013/C 80/01

RÅDET FOR DEN EUROPÆISKE UNION,

1. som minder om Europa 2020-strategien for intelligent, bæredygtig og inklusiv vækst (1),

2. som minder om Kommissionens meddelelse om en omfattende EU-strategi vedrørende intellektuelle ejendomsrettigheder (2),

3. som minder om Rådets forordning (EF) nr. 1383/2003 om toldmyndighedernes indgriben over for varer, der mistænkes for at krænke visse intellektuelle ejendomsrettigheder, og om de foranstaltninger, som skal træffes over for varer, der krænker sådanne rettigheder (3),

4. som minder om Rådets forordning (EF) nr. 515/97 af 13. marts 1997 om gensidig bistand mellem medlemsstaternes administrative myndigheder og om samarbejde mellem disse og Kommissionen med henblik på at sikre den rette anvendelse af told- og landbrugsbestemmelserne (4),

5. som minder om de bestemmelser i aftaler om gensidig administrativ bistand i toldanliggender, der er indgået mellem EU og tredjelande,

6. som minder om Rådets resolution af 16. marts 2009 om EU's toldhandlingsplan til bekæmpelse af krænkelser af intellektuelle ejendomsrettigheder for perioden 2009-2012 (5),

SOM TAGER HENSYN TIL:

7. Rådets konklusioner om fremskridtene med udviklingsstrategien for Toldunionen (6)

8. Rapporten om gennemførelsen af EU's toldhandlingsplan til bekæmpelse af krænkelser af intellektuelle ejendomsrettigheder for perioden 2009-2012 (7)

9. Erfaringerne fra tidligere EU-handlingsplaner

10. ER BEVIDST om den skade som krænkelser af intellektuelle ejendomsrettigheder kan forvolde på både økonomi og image for virksomheder og udviklere i EU, samt den profit som en sådan ulovlig virksomhed genererer for organiseret kriminalitet

11. ER BEKYMRET over den risiko som varemærkeforfalskede varer udgør for forbrugernes og slutbrugernes sundhed og sikkerhed og for miljøet ud over de økonomiske og sociale konsekvenser

12. UNDERSTREGER målet om at stræbe efter et højt beskyttelsesniveau i EU's indre marked ved hjælp af moderne og harmoniserede strategier til toldkontrol og toldsamarbejde, især med henblik på at undgå forvridning af handelen i EU

13. ANERKENDER behovet for at udstyre toldmyndighederne med de nødvendige værktøjer til på tilfredsstillende vis at håndtere nye tendenser inden for international handel med varer, der krænker intellektuelle ejendomsrettigheder og

14. STØTTER EU's toldhandlingsplan til bekæmpelse af krænkelser af intellektuelle ejendomsrettigheder for perioden 2013-2017, der følger som bilag, og som er udarbejdet af formandskabet i samarbejde med medlemsstaterne og Kommissionen

OPFORDRER:

15. medlemsstaterne og Kommissionen til at gennemføre handlingsplanen i bilaget effektivt ved at gøre fuld brug af de værktøjer og de ressourcer, der er til rådighed

16. Kommissionen til i samarbejde med medlemsstaterne — at udarbejde en omfattende køreplan inden foråret 2013, der kan lette gennemførelsen af handlingsplanen — at overvåge gennemførelsen af handlingsplanen — at forelægge Rådet sammenfattende årsrapporter om handlingsplanens gennemførelse — at forelægge Rådet en endelig rapport i 2017 om handlingsplanens gennemførelse.

EU's toldhandlingsplan til bekæmpelse af krænkelser af intellektuelle ejendomsrettigheder for perioden 2013-2017

INDLEDNING

De omfattende krænkelser af intellektuelle ejendomsrettigheder (IPR'er) i forbindelse med handel med varer er et alvorligt problem på verdensplan. Toldmyndighedernes håndhævelse af IPR i EU resulterede i 2011 i knap 115 millioner tilbageholdte artikler.

Økonomiernes konkurrenceevne er i stigende grad baseret på kreativitet og innovation. Europa 2020-strategien for intelligent, bæredygtig og inklusiv vækst skitserer vejen frem mod Europas økonomiske genopretning og vækst. Fremme af viden og innovation er en af strategiens tre prioriteter.

Det er vigtigt at forbedre erhvervslivets rammebetingelser for at innovere og begrænse de skadelige virkninger for erhvervslivets legitime interesser, der skyldes rettighedskrænkere, som drager fordel af rettighedshaveres investeringer, indsats og varemærkers omdømme. Bekæmpelsen af internationale organisationer, der er involveret i svig og organiseret kriminalitet og ofte søger hurtige gevinster og økonomiske fordele fra handelen med varemærkeforfalskede og piratkopierede varer, kræver også særlig opmærksomhed. Det samme gælder den risiko ved varemærkeforfalskede varer, som forbrugere og slutbrugere kan blive udsat for.

En omfattende retlig ramme for IPR skal kombineres med en effektiv håndhævelse. Erhvervslivet og forbrugerne er stærkt afhængige af håndhævelsesmyndighedernes lydhørhed. Toldmyndighederne spiller en central rolle i håndhævelsen: Når varer, som krænker de intellektuelle ejendomsrettigheder, først er kommet ind på det indre marked, er de meget sværere at tilbageholde. Det er altafgørende at koordinere og planlægge de europæiske toldaktiviteter til at bekæmpe IPR-krænkelser i forbindelse med grænseoverskridende handel.

EVALURING AF EU'S HANDLINGSPLAN 2009-2012

Resultatet af gennemførelsen af handlingsplanen 2009-2012 fremgår af den særskilte rapport, som Kommissionens tjenestegrene har udarbejdet i samarbejde med medlemsstaterne.

I de sidste fire år har der været lagt vægt på at forbedre den gældende EU-lovgivning om toldmyndighedernes håndhævelse af IPR, styrke det operationelle samarbejde mellem toldmyndigheder og erhvervslivet og videreudvikle det internationale samarbejde om håndhævelse af IPR. Reklame og oplysning som svar der tog fat på problemet med salg over internettet og ad hoc-videreuddannelse af toldembedsmænd var også en del af handlingsplanen.

Toldmyndighederne og Kommissionen har reageret konsekvent på de centrale udfordringer, der er forbundet med toldmyndighedernes håndhævelse af intellektuelle ejendomsrettigheder. De udarbejdede statistikker viser imponerende resultater med knap 115 millioner tilbageholdte artikler og godkendelse af mere end 20 000 indsendte ansøgninger om indgriben fra rettighedshavere i 2011. Den anslåede værdi af de tilsvarende ægte varer er næsten 1,3 mia. EUR. Salg over internettet har ført til en kraftig stigning i antallet af sager i posttrafik, som er tredoblet mellem 2009 og 2011.

Evalueringen af handlingsplanen viser, at det er nødvendigt at fastholde en EU-tilgang til toldmyndighedernes håndhævelse af IPR. Dette blev også gentaget på 79. møde mellem toldmyndighedernes ledere fra EU's medlemsstater, Kroatien og Tyrkiet. Der blev på mødet opfordret til udarbejdelse af en ny EU-toldhandlingsplan til bekæmpelse af IPR-krænkelser med klare målsætninger, tilstrækkelige ressourcer og resultatindikatorer.

VEJEN FREM

Den nye handlingsplan skal skabe merværdi og bedre resultater i en tid med finansielle stramninger. Den indeholder nogle kerneelementer fra den tidligere handlingsplan, som fortsat er gældende, og skal yderligere uddybes og gennemføres. Erfaringerne fra gennemførelsen af handlingsplanen 2009-2012 understreger også behovet for en vis justering af vores indsats under hensyn til administrationernes ressourcebegrænsninger. Den indsats, der skal gøres, skal være klart defineret og knyttet til indikatorer, der gør det muligt at måle resultaterne. Der bør også udvikles et partnerskab med Det Europæiske Observationscenter for Krænkelser af Intellektuelle Ejendomsrettigheder, og samarbejdet med Det Europæiske Kontor for Bekæmpelse af Svig (OLAF) og andre europæiske håndhævelsesorganer end toldmyndighederne bør om nødvendigt styrkes inden for rammerne af deres respektive beføjelser. Det fremtidige Told 2020-program støtter fortsat ligesom tidligere programmer gennemførelsen af den nuværende handlingsplan.

Handlingsplanen har derfor følgende strategiske målsætninger:

— effektiv gennemførelse og overvågning af den nye EU-lovgivning om toldmyndighedernes håndhævelse af IPR

— håndtering af de vigtigste tendenser inden for handel med varer, som krænker de intellektuelle ejendomsrettigheder

— håndtering af handel med varer, som krænker de intellektuelle ejendomsrettigheder, i hele den internationale forsyningskæde

— styrkelse af samarbejdet med Det Europæiske Observationscenter for Krænkelser af Intellektuelle Ejendomsrettigheder samt de retshåndhævende myndigheder.

Handlingsplanen skal gennemføres i perioden 2013-2017.

KØREPLAN

Kommissionen skal udarbejde en detaljeret køreplan i samarbejde med eksperter fra medlemsstaterne for at fastlægge de foranstaltninger og redskaber, der skal anvendes inden for den vedtagne tidsramme, under hensyn til begrænsningerne i de finansielle og menneskelige ressourcer. Den vedtagne køreplan vil blive forelagt Rådet i foråret 2013.

VURDERINGSMEKANISME

På grundlag af køreplanen vil Kommissionen i samarbejde med medlemsstaternes eksperter forelægge Rådet en sammenfattende årlig rapport om, hvor langt man er nået med gennemførelsen af handlingsplanen. En mere detaljeret rapport udarbejdes i det sidste år.

KONKLUSIONER

EU's toldhandlingsplan til bekæmpelse af krænkelser af intellektuelle ejendomsrettigheder for perioden 2013-2017 er vedlagt. Kommissionen vil som det første skridt udarbejde ovennævnte køreplan.

1. EFFEKTIV GENNEMFØRELSE OG OVERVÅGNING AF DEN NYE EU-LOVGIVNING OM TOLDMYNDIGHEDERNES HÅNDHÆVELSE AF IPR

Specifik målsætning 1.1: Udvikling af redskaber til gennemførelse af den nye EU-forordning

Foranstaltninger Indikatorer Ansvarlige aktører 1.1.1. Udarbejdelse af en håndbog for rettighedshavere om indgivelse af ansøgninger om indgriben Håndbogen er lagt ud på websteder Kommissionen og medlemsstaterne 1.1.2. Støtte til besøg i alle medlemsstaterne af et hold IPR-eksperter og Kommissionen Besøgene er afsluttet, og der er eventuelt ydet rådgivning Der er fulgt op på konstaterede problemer og om nødvendigt udarbejdet kapacitetsforbedringsplaner Kommissionen og medlemsstaterne 1.1.3. Udarbejdelse af specifikke retningslinjer for toldmyndighederne på alle officielle EU-sprog vedrørende nye procedurer (herunder småforsendelser), hvis det er relevant. Retningslinjerne forefindes Kommissionen og medlemsstaterne 1.1.4. Udvikling af et forslag til en uddannelsesplan for at lette gennemførelse af forordningen, eventuelt inklusive et e-læringsredskab for toldmyndigheder og rettighedshavere Uddannelsesplanen er etableret af en arbejdsgruppe, og uddannelsesforløbene er gennemført Kommissionen og medlemsstater i samarbejde med Det Europæiske Observationscenter for Krænkelser af Intellektuelle Ejendomsrettigheder





Specifik målsætning 1.2: Udnyttelse af COPIS' fulde funktionalitet

Foranstaltninger Indikatorer Ansvarlige aktører 1.2.1. Gennemførelse af COPIS' funktioner Fuld udnyttelse af COPIS' søge- og indberetningsfunktioner Kommissionen og medlemsstaterne





Specifik målsætning 1.3: Inddragelse af rettighedshavere og interessenter

Foranstaltninger Indikatorer Ansvarlige aktører 1.3.1. Levering af information om den nye EU-forordning til rettighedshavere og interessenter Opdatering af toldmyndighedernes websteder, når forordningen træder i kraft Kommissionen og medlemsstaterne Information om den nye lovramme i helpdesks for SMV'er Kommissionen De særlige dele af den transatlantiske toldportal er opdateret Kommissionen Information om den nye lovramme i medlemsstaternes SMV-støtteorganisationer og relevante instanser og kontorer vedrørende industrielle og intellektuelle ejendomsrettigheder Kommissionen og medlemsstaterne 1.3.2. Regelmæssige møder på EU-plan mellem toldmyndigheder, repræsentanter for rettighedshavere og andre parter involveret i håndhævelse af intellektuelle ejendomsrettigheder Første møde senest ét år efter, at den nye forordning er gældende Kommissionen, medlemsstaterne og rettighedshavere/andre involverede parter





Specifik målsætning 1.4: Årlig offentliggørelse af statistikker

Foranstaltninger Indikatorer Ansvarlige aktører 1.4.1. Offentliggørelse af en årlig EU-rapport om statistikker over toldmyndighedernes håndhævelse af IPR De årlige rapporter foreligger i maj Kommissionen og medlemsstaterne

2. HÅNDTERING AF DE VIGTIGSTE TENDENSER INDEN FOR HANDEL MED VARER, SOM KRÆNKER DE INTELLEKTUELLE EJENDOMSRETTIGHEDER

Specifik målsætning 2.1: Udvikling af skræddersyede tilgange til post- og pakketrafikken

Foranstaltninger Indikatorer Ansvarlige aktører 2.1.1. Udveksling af bedste praksis om toldmyndigheders opfølgning af internethandel som supplement til aktiviteterne i Toldsamarbejdsgruppen (Rådet) vedrørende toldrelateret internetkriminalitet Den bedste praksis er tilgængelig for toldmyndighederne via e-forfalskningsgruppen under Told 2013-programmet Kommissionen og medlemsstaterne





Specifik målsætning 2.2: Styrkelse af toldmyndighedernes risikostyring

Foranstaltninger Indikatorer Ansvarlige aktører 2.2.1. Udvikling af en fælles risikostyringsbaseret kontrolstrategi, herunder risikoinformationsbehov, fælles risikokriterier og -standarder og eventuelt gennemførelse af EU's prioriterede kontrolaktioner rettet mod afsløring af IPR-krænkelser i forbindelse med små og store forsendelser Fastlagte kriterier og standarder Kommissionen med støtte fra medlemsstaterne 2.2.2. Regelmæssig levering af relevant information om IPR-risici og toldkontrol via toldmyndighedernes risikostyringssystem (CRMS) til kontrolkontaktpunkter CRMS anvendt til udveksling af risikoinformation om IPR-krænkelser Regelmæssige tilbagemeldinger fra medlemsstaterne om den modtagne risiko- og toldkontrolinformation samt kontrolresultaterne Kommissionen og medlemsstaterne 2.2.3. Udarbejdelse af en koordineret arbejdsplan for fælles toldoperationer vedrørende IPR, herunder koordination med internationale organisationer Flerårig arbejdsplan for fælles toldoperationer vedrørende IPR koordineret med de forskellige toldmyndigheder, Rådet og internationale organisationer Anvendelse af information indsamlet under fælles toldoperationer med henblik på risikoanalyse og efterforskning Kommissionen og medlemsstaterne

3. HÅNDTERING AF HANDEL MED VARER, SOM KRÆNKER DE INTELLEKTUELLE EJENDOMSRETTIGHEDER, I HELE DEN INTERNATIONALE FORSYNINGSKÆDE

Specifik målsætning 3.1: Styrket samarbejde med centrale kilde-, transit- og bestemmelseslande

Foranstaltninger Indikatorer Ansvarlige aktører 3.1.1. Styrkelse af toldsamarbejdet om IPR med tredjelande, navnlig Kina og Hongkong Ny udvidet EU-Kina-handlingsplan gennemført efter 2012 Samarbejdsaktiviteter med Hongkong vedtaget og gennemført Kommissionen og medlemsstaterne 3.1.2. Udvikling af informationsudvekslingen med tredjelande i overensstemmelse med de retlige bestemmelser, herunder om varer i transit/omladning i hele EU Mekanismer til informationsudveksling er etableret Antal informationsudvekslinger og antal tilbageholdelsessager på basis af denne information Kommissionen og medlemsstaterne 3.1.3. Forbedring af informationsudvekslingen mellem EU's medlemsstater og Kommissionens tjenestegrene på den ene side og tredjelandes myndigheder på den anden side, herunder Balkanlandene og landene i det østlige partnerskab med henblik på at udrydde international handel med varer, der krænker de intellektuelle ejendomsrettigheder. Antal sager indledt på grundlag af den udvekslede information Henstillinger Kommissionen og medlemsstaterne 3.1.4. Tilrettelæggelse af EU's toldmyndigheders tilstedeværelse ved internationale arrangementer med henblik på formidling af viden EU's toldmyndigheder repræsenteret i relevante internationale arrangementer om håndhævelse af intellektuelle ejendomsrettigheder Tilbagemelding om disse arrangementer til alle medlemsstaterne og Kommissionen fra EU-deltagerne Kommissionen og medlemsstaterne





Specifik målsætning 3.2: Kapacitetsopbygning i kandidat- og nabolande vedrørende IPR-håndhævelse

Foranstaltninger Indikatorer Ansvarlige aktører 3.2.1. Levering af teknisk bistand til kapacitetsopbygning i kandidat- og nabolande efter anmodning Pulje af eksperter står til rådighed Flerårig planlægning af aktiviteter Kommissionen og medlemsstaterne 3.2.2. Udveksling af erfaringer og eventuelle studiebesøg om den operationelle struktur, IT og de operative løsninger, som bruges af toldmyndighederne i IPR-håndhævelse Rapportere om bedste praksis med IPR-håndhævelse i EU og i nabolandene Kommissionen og medlemsstaterne 3.2.3. Udveksling af embedsmænd Antal gennemførte udvekslinger Rapportering til de øvrige medlemsstater og Kommissionen om erfaringerne med disse udvekslinger Medlemsstaterne

4. STYRKELSE AF SAMARBEJDET MED DET EUROPÆISKE OBSERVATIONSCENTER FOR KRÆNKELSER AF INTELLEKTUELLE EJENDOMSRETTIGHEDER SAMT DE RETSHÅNDHÆVENDE MYNDIGHEDER

Specifik målsætning 4.1: Etablering af et partnerskab med Det Europæiske Observationscenter for Krænkelser af Intellektuelle Ejendomsrettigheder

Foranstaltninger Indikatorer Ansvarlige aktører 4.1.1. Bidrag til udvikling og eventuel gennemførelse af projekter ved Det Europæiske Observationscenter for Krænkelser af Intellektuelle Ejendomsrettigheder til at støtte institutioner og initiativer vedrørende IPR-håndhævelse, inden for rammerne af de beføjelser, som det er tillagt i medfør af forordning (EU) nr. 386/2012 og i overensstemmelse med Det Europæiske Observationscenters arbejdsplan, især: — udvikling af systemer til indsamling og analyse af samt rapportering om arten og omfanget af varemærkeforfalskning og piratkopiering i EU og udveksling af centrale oplysninger — kompetenceopbygning inden for IP-håndhævelse ved tilbud om specialiseret uddannelse — hvordan IP-rettigheder bedst sikres Projekter svarende til toldmyndighedernes behov Kompatibilitet og synergi med toldprojekter Adgang til redskaber til formidling af viden om IPR-love, […] Oplysningsaktiviteter, herunder aktiviteter målrettet forbrugerne Det Europæiske Observationscenter for Krænkelser af Intellektuelle Ejendomsrettigheder i samarbejde med Kommissionen og medlemsstaterne





Specifik målsætning 4.2: Bedre gensidig forståelse og koordination mellem toldmyndigheder, politi og retsmyndigheder

Foranstaltninger Indikatorer Ansvarlige aktører 4.2.1. Fælles arrangementer mellem repræsentanter for toldmyndigheder, politi, retsmyndigheder og instanser og kontorer vedrørende industrielle og intellektuelle ejendomsrettigheder Konferencen arrangeret af Kommissionen og observatoriet i 2014 Kommissionen, Det Europæiske Observationscenter for Krænkelser af Intellektuelle Ejendomsrettigheder og medlemsstaterne

(1) Meddelelse fra Kommissionen af 3. marts 2010 — Europa 2020 En strategi for intelligent, bæredygtig og inklusiv vækst — KOM(2010) 2020 endelig — ikke offentliggjort i EU-Tidende.

(2) Meddelelse fra Kommissionen til Europa-Parlamentet, Rådet, Det Europæiske Økonomiske og Sociale Udvalg og Regionsudvalget — Et indre marked for intellektuelle ejendomsrettigheder — Fremme af kreativitet og innovation med sigte på at skabe økonomisk vækst, arbejdspladser af høj kvalitet og førsteklasses produkter og tjenester i Europa — KOM(2011) 287.

(3) EUT L 196 af 2.8.2003, s. 7. Et forslag fra Kommissionen til revision af denne forordning drøftes for tiden af Europa-Parlamentet og Rådet — Dok. 10880/11.

(4) EFT L 82 af 22.3.1997, s. 1.

(5) EUT C 71 af 25.3.2009, s. 1.

(6) Ikke offentliggjort i EU-Tidende.

(7) Dok. 15699/12.